stanford-oval/wikipedia huggingface dataset:
David Mateos
Maajoukkueura

Mateos on pelannut Espanjan juniorimaajoukkueissa. Hän osallistui vuoden 2005 Meridian Cupiin.
Aiheesta muualla

David Mateosin esittely Real Madridin sivustolla (espanjaksi)
Eila Hyppönen

Eila Marjatta Hyppönen (s. 27. tammikuuta 1947 Ristiina) on oikeustieteen lisensiaatti, Suomen Journalistiliiton (vuoteen 1993 asti Suomen Sanomalehtimiesten Liitto) lakimies, lainopillinen sihteeri ja Journalistiliiton pääsihteeri 1974–2010.
Hyppönen on toiminut Kansainvälisen Lehtimiesliiton IFJ:n varapuheenjohtajana, Pohjoismaiden journalistiliiton NJF:n puheenjohtajistossa ja Euroopan Journalistiliiton EFJ:n hallituksessa.
Nuorena ay-juristina Hyppönen puolusti menestyksellisesti oikeudessa Simo ”Simppa” Juntusta, joka sai 1974 Suomen Sosialidemokraatista (nyk. Demokraatti) potkut presidentti Urho Kekkosen myllykirjeen seurauksena. Hyppönen ajoi oikeudessa myös Tamminiemen pesänjakajat -kirjan (1981) vuoksi Helsingin Sanomista irtisanotun Aarno Laitisen asiaa, niin ikään tuloksellisesti.
Hyppönen oli työurallaan keskeinen neuvottelija lukuisissa Journalistiliiton työehtosopimusneuvotteluissa, eräs alan työehtojen pääarkkitehdeistä. Journalistiliiton ansiomerkin hän sai 1997, liiton kunniajäsen hänestä tuli 2010, jolloin hän jäi eläkkeelle.
Journalistiliitolla ei ole Hyppösen jälkeen ollut tehtävää pääsihteerin nimikkeellä. Nykyisin vastaavaa tehtävää liitossa hoitaa edunvalvontajohtaja Petri Savolainen.
Conficap

| Conficap Oy |
| --- | --- |

Yritysmuoto:  osakeyhtiö
Perustettu:  2018
Toimitusjohtaja:  Erik Toivanen
Puheenjohtaja:  Maarit Toivanen
Kotipaikka:  Helsinki, Suomi
Tytäryhtiöt:  Are Oy
Kotisivu:  conficap.com
Infobox OKVirheellinen NIMI-arvo: 
Conficap Oy on suomalainen perheyritys, jonka omistaa vuorineuvos Maarit Toivanen lapsineen. Yritys syntyi 30.4.2018, kun Onvest Oy:n liiketoiminta jaettiin kahteen perustettavan yhtiöön.
Conficapin liiketoimintaan lukeutuvat urakointi- ja kiinteistöpalveluja tuottava Are-konserni, sijoitustoiminta sekä kiinteistöliiketoiminta. Kiinteistöliiketoiminta koostuu pääasiassa osuuksista kotimaisissa ja ulkomaisissa kiinteistökehityshankkeissa.
Yhtiön toimitusjohtajana toimii Maarit Toivanen. Conficapin toimitilat sijaitsevat Helsingissä Kampissa Autotalona tunnetussa toimistorakennuksessa.
Historia

Conficapin juuret juontavat yli sadan vuoden taakse Onvest-konserniin ja perheyhtiö Onniseen. Onninen on perustettu vuonna 1913 Turussa, kun liikemies Alfred Onninen päätti ryhtyä vesijohtoalan urakoitsijaksi. Vuonna 1927 liiketoiminnan painopiste siirrettiin Turusta Helsinkiin ja syntyi Vesijohtoliike Onninen Oy. 1920-luvulla liiketoiminta laajeni asennustoiminnasta tukkukauppaan, ja sotien jälkeen alkoi valtakunnallisen toimipaikkaverkoston rakentaminen. 1990-luvun yritysjärjestelyjen myötä talotekniikka- ja kiinteistöpalveluyritys Are Oy siirtyi osaksi perheyritystä.
Kesäkuussa 2016 Onvest Oy myi Onninen Oy:n koko osakekannan Kesko Oyj:lle. Huhtikuussa 2018 yhtiö purkautui ja liiketoiminta jakautui kahteen perustettavaan yhtiöön, jotka jatkavat toimintaansa suomalaisen perheyhtiön arvo- ja osaamispohjalta. Maarit Toivasen ja hänen lastensa omistaman perustettavan yhtiön nimi on Conficap Oy. Marja Toivasen ja Maria Toivanen-Warraksen omistaman perustettavan yhtiön nimi puolestaan on Onvest Oy.
Kiinteistöliiketoiminta

Conficap on toteuttanut viime vuosina useita merkittäviä kiinteistökauppoja. Vuonna 2018 yhtiö osti Helsingin ydinkeskustassa sijaitsevan Vuorikatu 20:n kiinteistön sekä kolme toimistokiinteistöä Helsingin Pitäjänmäeltä.  Vuoden 2019 alussa yhtiö osti keskeisillä paikoilla sijaitsevat Turun Torinkulman ja Raision Lasikuution kiinteistöt. Lisäksi Conficap osti helikopterilentäjien koulutuskeskuksen Vantaan Aviapoliksesta.
Suomen ulkopuolisessa kiinteistöliiketoiminnassa Conficapin painopiste on siirtynyt suorista sijoituksista kiinteistörahastoihin, minkä vuoksi yhtiö luopui Ruotsin Örebrossa sijaitsevasta logistiikkakiinteistöstä. Suomessa Conficap keskittyy toimistoihin ja logistiikkakiinteistöihin pääkaupunkiseudulla, Turussa ja Tampereella.
Yhtiö omistaa myös helsinkiläisestä Tripla-kauppakeskuksesta osuuden.
Aiheesta muualla

Conficapin kotisivut
Erkki Puranen

Erkki Ilmari Puranen (21. elokuuta 1921 Hanko – 8. toukokuuta 1979 Helsinki) oli suomalainen psykologi ja suomentaja.
Puranen opiskeli psykologiaa Helsingin yliopistossa ja valmistui filosofian kandidaatiksi vuonna 1947. Hän työskenteli psykologina kauppa- ja teollisuusministeriössä  1947–1954, Työterveyslaitoksessa 1954–1955 ja Valtion rautateiden palveluksessa psykoteknillisen laboratorion hoitajana 1955–1960 ja 1963–1974 sekä kulkulaitosten ja yleisten töiden ministeriössä tarkastajana 1960–1962. Hän kuului suomalaisen työpsykologian pioneereihin ja ammatinvalinnanohjauksen kehittäjiin.
Puranen luennoi Helsingin ja Turun yliopistossa sekä julkaisi artikkeleita, arvosteluja ja suomennoksia. Hänelle myönnettiin valtion kääntäjäpalkinto vuonna 1969 Sigmund Freudin teoksen Unien tulkinta suomentamisesta.
David Mazzucchelli

David Mazzucchelli
David Mazzucchelli (s. 1960) on yhdysvaltalainen sarjakuvataiteilija ja kuvittaja. Hän nousi julkisuuteen työskennellessään Marvel DC Comics-sarjakuvayhtiöiden supersankarisarjojen parissa. Mazzuchellin myöhemmät teokset ovat olleet arvostettuja vaihtoehtosarjakuvia ja kuvituksia.
Mazzucchellin ura supersankarisarjojen parissa oli lyhyt mutta merkittävä. Hän on piirtänyt arvostetut Frank Millerin käsikirjoittamat sarjakuvat Daredevil: Born Again (Marvel, 1985) ja Batman: Ensimmäinen vuosi (DC, 1987). Hän on myös piirtänyt Paul Austerin romaanin Lasikaupunki sarjakuvaversion. Hän toimii säännöllisesti The New Yorker -lehden kuvittajana. Vuonna 2009 Pantheon Books julkaisi Mazzucchellin oman käsikirjoituksensa pohjalta tekemän sarjakuvaromaanin Asterios Polyp. Mazzucchelli sai teoksesta useita Eisner-palkintoja eri kategorioissa.
Mazzucchelli asuu Manhattanilla New Yorkissa ja työskentelee Rhode Island School of Designissa (RISD), missä hän opettaa sarjakuvakerrontaa ja -kuvittamista.
Valikoitu bibliografia > Sarjakuvaromaaneja tai -kokoelmia

Paul Auster's City Of Glass (1994) Käsikirjoitus Paul Karasik
Batman: Year One (1986) Käsikirjoitus Frank Miller
Daredevil: Born Again (1986) Käsikirjoitus Frank Miller
Asterios Polyp (2009)
Valikoitu bibliografia > Aikakausjulkaisu

Rubber Blanket (1991–1993)
Valikoitu bibliografia > Sarjakuvanovelleja

The Fisherman and the Sea Princess (2000)
Darkseid (2000)
The Boy Who Loved Comics (2001)
Still Life (2000)
Stubs (1996)
Stop The Hair Nude (1995)
Rates Of Exchange (1994)
New String (1994)
Monday In The Park... (1994)
The Fine Art... (1993)
Phobia (1993)
A Brief History... (1992)
Hear The Atoms Splitting (1992)
Chiaroscuro (1988)
Karhulan Veikot

Karhulan Veikot on kotkalainen urheiluseura. Seuran nimi oli vuoteen 1955 asti Kymin Veikot. Vuodesta 2014 alkaen urheilutoimintaa on jatkanut Karhulan Veikot juniorit ry. Joukkuelajeista seuran lajivalikoimaan kuuluu nykyisin lentopallo ja koripallo.
Historia

Seura perustettiin nimellä Kymin Veikot Kymin kunnassa vuonna 1908 alun perin Kymin työväenyhdistyksen alaosastoksi. Alkuaikojen lajivalikoimaan kuuluivat voimistelu, paini, hiihto ja yleisurheilu. Suomen sisällissodan jälkeen SVUL erotti Veikot, kuten kaikki muutkin työläisurheiluseurat jäsenyydestään ja seura liittyi Työväen Urheiluliittoon 1919.
Seuran tunnetuimpia urheilijoita 1920-luvulla oli keskimatkojen juoksija Eino Purje, joka voitti ensimmäisissä työläisolympialaisissa Frankfurt am Mainissa vuonna 1925 kolme kultamitalia 800:n, 1 500:n ja 3 000 metrin juoksussa sekä pronssia 1 500 metrin juoksussa Amsterdamin kesäolympialaisissa vuonna 1928. Työläisolympialaisissa 1925 myös toinen Veikkojen urheilija, Kalervo Kotivalo, voitti kolme kultamitalia kuulantyönnössä, kiventyönnössä ja viisiottelussa.
Seurassa aloitettiin nyrkkeilytoiminta vuonna 1924 ja seuraavina vuosikymmeninä laji oli seuran merkittävimpiä. Pesäpallo tuli lajivalikoimaan vuonna 1928, jolloin perustettiin pallojaosto. Wienin työläisolympialaisissa vuonna 1931 nyrkkeilijä Vilho Urhonen voitti kultamitalin ja samoissa kisoissa voitti kultaa myös Tauno Guseff 800 metrin juoksussa. Urhonen voitti lisäksi pronssia Antwerpenin työläisolympialaisissa 1937. Seuraan  perustettiin moottorijaosto vuonna 1938, mikä oli harvinaista TUL:n seuroissa. Kymin Veikot oli 1930-luvun lopussa TUL:n jäsenmäärältään suurin seura, jäseniä oli silloin yli 800.
Toisen maailmansodan jälkeen Kymin Veikot järjesti Suomen ensimmäiset TUL:n ja SVUL:n yhteiset hiihtomestaruuskilpailut vuonna 1945 ja seura oli myös mukana järjestämässä vuoden 1949 Kalevan kisoja. Uusina lajeina tulivat mukaan koripallo 1949 ja lentopallo 1953.
Seuran tärkeä toimipaikka, Rauhalassa sijainnut Kymin työväentalo, tuhoutui tulipalossa vuonna 1955, jonka yhteydessä seuran omaisuus, palkintokokoelmat ja arkisto tuhoutuivat lähes täysin. Samana vuonna seura muutti nimensä Karhulan Veikoiksi Kymin kunnasta erotetun Karhulan kauppalan mukaan. Nyrkkeilyharrastus hiipui 1950-luvulle tultaessa ja päättyi työväentalon paloon. Suunnistus tuli mukaan lajivalikoimaan vuonna 1971. Seura aloitti bingotoiminnan Karhulan keskustassa vuonna 1977 ja avasi kahvion Karhulan uimahallissa 1978. Karhuntalja-hiihdot Äijänvuoren maastossa seura järjesti ensimmäisen kerran vuonna 1979 ja tapahtumasta on kehittynyt merkittävä talviurheilutapahtuma Kymenlaaksossa.
Lentopallo

Lentopallossa Karhulan Veikot nousi merkittäväksi seuraksi 1970-luvun puolivälissä. Naisten lentopallossa "Veikottaret" voitti ensimmäisen Suomen mestaruuden vuonna 1975 ja voitti sittemmin yhteensä viisi Suomen mestaruutta sekä osallistui Eurooppa Cupiin. Joukkue putosi SM-sarjasta 1990, mutta palasi pääsarjatasolle vielä yhdeksi kaudeksi 1995.
Miesten lentopallossa seura nousi SM-sarjaan vuonna 1975 Karhulan Ratekon tilalle, joka oli lopettanut toimintansa ja jonka pelaajista suuri osa siirtyi edustamaan Karhulan Veikkoja. Seura sijoittui parhaimmillaan neljänneksi SM-sarjassa.
Koripallo

Miesten koripallossa Karhulan Veikot nousi vuonna 1985 II-divisioonaan ja vuonna 1987 I-divisioonaan, jossa se pelasi vielä 1990-luvun alkupuolella. Vuosikymmenen loppupuolella seura aloitti yhteistyön Peli-Karhujen kanssa, jonne koottiin miesten edustuskoripallo. Kaudella 2010–2011 miesten edustusjoukkue pelaa kolmanneksi korkeimmalla sarjatasolla II-divisioonassa.
Saavutuksia joukkuelajeissa

Naisten lentopallo:
1975 Suomen mestaruus
1976 hopeaa SM-sarjassa
1977 pronssia SM-sarjassa
1978 Suomen mestaruus
1979 Suomen mestaruus
1980 Suomen mestaruus
1981 Suomen mestaruus
1982 hopeaa SM-sarjassa
1987 pronssia SM-sarjassa
1988 hopeaa SM-sarjassa
Urheilijoita

Marjatta Kajosmaa, hiihtäjä
Sakari Olkkonen, voimistelija
Eino Purje, juoksija
Janne Ronkainen, kuulantyöntäjä
Petri Torniainen, kuulantyöntäjä
EVK

EVK voi tarkoittaa ainakin seuraavia:
esikunta- ja viestikomppania (sotilasalan ammattikielessä), pataljoonaan usein kuuluva perusyksikkö
EVK eli CEFR (kieltenopetusalalla), Eurooppalainen viitekehys eli Eurooppalainen kielitaidon viitekehys
EVK-auto (moottoriurheilussa), etu- tai kardaanivetoinen auto
Everett Aviation, Kenialainen lentoyhtiö (EVK on yhtiön ICAO-lentoyhtiökoodi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EVK”, voi hakea sivunnimihaulla, laajalla sivunnimihaulla tai tekstihaulla.
Confessions on a Dance Floor

| Confessions on a Dance Floor Madonna |
| --- | --- | --- |

Studioalbumin tiedot
 Äänitetty : 2005
 Julkaistu: 2005
 Tuottaja(t): Madonna   Stuart Price   Mirwais Ahmadzaï, Bloodshy & Avant   Bagge & Peer
 Tyylilaji: pop   dance
 Kesto: 56.28
 Levy-yhtiö: Warner Bros.
Madonnan muut julkaisut
| Remixed & Revisited 2003 | Confessions on a Dance Floor 2005 | I'm Going to Tell You a Secret 2006 |
Singlet albumilta Confessions on  a Dance Floor
 ”Hung Up” Julkaistu: 17. lokakuuta 2005  ”Sorry” Julkaistu: 7. helmikuuta 2006  ”Get Together” Julkaistu: 6. kesäkuuta 2006  ”Jump” Julkaistu: 31. lokakuuta 2006
Confessions on a Dance Floor on yhdysvaltalaisen poplaulaja Madonnan kymmenes studioalbumi. Se julkaistiin maailmanlaajuisesti 15. marraskuuta 2005.
Albumi nousi albumilistojen kärkeen 41 maassa rikkoen maailmanennätyksen. Ensimmäinen singlejulkaisu oli Hung Up, jonka pohjana käytetään ABBAn Gimme Gimme Gimme (A Man After Midnight) -hittiä. Toinen singlejulkaisu oli Sorry. Kolmantena singlenä julkaistiin Get Together kesäkuussa 2006 ja neljäs single Jump julkaistiin marraskuussa 2006.
Madonna tuotti levyn edellisillä konserttikiertueillaan musiikkitoiminnoista huolehtineen Stuart Pricen, Music-albumia tuottaneen Spike Stentin ja ruotsalaiskaksikko Bloodshy & Avantin kanssa.
Ensimmäisellä viikolla Confessions on a Dance Flooria myytiin Yhdysvalloissa 350 000 kappaletta ja maailmanlaajuisesti yli kolme miljoonaa kappaletta ja se debytoi Yhdysvaltain Billboard-listan kärjessä. Levy sai mairittelevat arvostelut. Albumia on myyty Yhdysvalloissa 1 695 000 kappaletta ja maailmanlaajuisesti 12 miljoonaa kappaletta. Isossa-Britanniassa albumia on myyty 1,2 miljoonaa kappaletta ja Suomessa 50 000 kappaletta.
Kesällä 2006 Madonna esiintyi Confessions Tour -maailmankiertueella. Se käsitti Yhdysvallat, Euroopan ja Japanin.
Kappale Isaac kuohutti kabbala-piireissä, sillä sen väitetään viittaavan kabbalassa arvostettuun Isaac Luriaan. Kappaleella Madonnan kanssa laulaa israelilainen laulaja Isaac Sinwani.
Ennen kuin albumin nimi julkistettiin, kiersi huhuja, joiden mukaan nimi olisi joko Project 05. tai Defying Gravity.
Tuotanto

Valokuvaus: Steven Klein
Taiteellinen johto ja graafinen suunnittelu: Giovanni Bianco
Juridiikka: Grubman Indursky
Johto: Guy Oseary and Angela Becker
Miksaus: Mark "Spike" Stent Olympic Studiosilla ja Record Plantissa, Los Angelesissa (Poikkeuksena "Forbidden Love" jonka miksasi Stuart Price Shirland Roadilla)
Nauhoitus: Stuart Price Shirland Roadilla (Poikkeuksena "How High" ja "Like It Or Not" jotka nauhoitettiin Murlyn Studiosilla Tukholmassa ja Shirland Roadilla sekä "Future Lovers" joka nauhoitettiin Mayfair Studiosilla.)
Avustava teknikko: Alex Dromgoole
2. avustava teknikko Olympicilla: David Emery
2. avustava teknikko Record Plantilla, Los Angelesissa: Antony Kilhoffer
Masteeraus: Brian "Big Bass" Gardner ja Bernie Grundman Mastering
Kappaleet

Hung Up (Madonna, Price, Andersson, Ulvaeus) - 5:36, ensimmäinen single
Get Together (Madonna, Bagge, Åström, Price) - 5:30, kolmas single
Sorry (Madonna, Price) - 4:43, toinen single
Future Lovers (Madonna, Ahmadzaï) - 4:51
I Love New York (Madonna, Price) - 4:11
Let It Will Be (Madonna, Ahmadzaï, Price) - 4:18
Forbidden Love (Madonna, Price) - 4:22
Jump (Madonna, Henry, Price) - 3:46, neljäs single
How High (Madonna, Karlsson, Winnberg, Jonback) - 4:40
Isaac (Madonna, Price, kappaleella mukana Sinwani) - 6:03
Push (Madonna, Price) - 3:57
Like It Or Not (Madonna, Karlsson, Winnberg, Jonback) - 4:31
Fighting Spirit (Madonna, Ahmadzaï) - 3:32 Limited editionin bonus-kappale
Super Pop (Madonna, Ahmadzaï) - 3:42 ICONin jäsenille tarkoitettu erikoiskappale
History Albumilta poisjäänyt kappale, julkaistu Jump singlen maxi versiossa.
Albumin versiot

Non-Stop Mix – 12 kappaleen taukoamaton miksaus. Jokainen kappale kuitenkin myös valittavissa erikseen.
Limited Edition Non-Stop Mix – Julkaistiin 20. joulukuuta, sisältää Fighting Spirit bonus-kappaleen, 40 sivuisen valokuva-albumin Steven Kleinin kuvaussessiosta, 80 sivuisen tyhjän päiväkirjan jossa on myös joitakin merkintöjä itse Madonnalta, kuukauden ilmainen ICON -jäsenyys sekä uniikin tyynynpäällisen. Albumi on miksattu tauottomaksi, jokainen kappale kuitenkin myös valittavissa erikseen.
iTunes Non-Stop Mix – Digitaalinen lataus iTunes -verkkomusiikkikaupasta, joka sisältää yhden pitkän kappaleen, johon on miksattu kaikki albumin kappaleet yhteen. Mukana tulee myös digitaalinen valokuvavihkonen ja kappaleen Hung Up video.
iTunes Unmixed – Tavallinen digitaalinen lataus, joka sisältää 12 kappaletta. Mukana tulee myös digitaalinen valokuvavihkonen sekä Hung Up video.
Confessions Remixed – Vinyyli, jolla on Confessions on a Dance Floor-albumin kappaleiden miksattuja versioita; Hung Up (SDP's Extended Vocal), Hung Up (SDP's Extended Dub),  Sorry (Man With Guitar Mix),  Get Together (Jacques Lu Cont Mix), I Love New York (Thin White Duke Mix) ja  Let It Will Be (Paper Faces Mix).
Japanese Tour Edition – Julkaistu vain Japanissa. Sisältää DVD:n, jolla on musiikkivideot kappaleista "Hung Up" ja "Sorry" sekä making of -dokumentti molempien videoiden teosta.
Confessions Remixed -albumin kansikuva.
EVO

EVO tai Evo tarkoittaa seuraavia asioita:
Evo, Lammin kylä
evo, brittiläinen autoihin keskittynyt aikakauslehti
Mitsubishi Lancer Evolution, ”Evo”, automalli
Evo, Philippe Keyaertsin suunnittelema ja Eurogamesin julkaisema dinosaurusaiheinen lautapeli
E.V.O.: Search for Eden, Super Nintendon videopeli
.evo, tiedostopääte FredFredricksonin pelissä
.EVO, HD DVD -videotiedostojen tiedostopääte
erikoisvaltionosuus, EVO, koulutuksen ja tutkimuksen perusteella sairaalalle myönnettävä avustus
Lancia Delta Integrale ”Evolution”, automalli
EVO: slangisanonta, joka tarkoittaa "Et Vaan Osaa". Voidaan käyttää sekä substantiivina: "Oot ihan evo!" että verbinä: "Mä evotan tän tietsikan kans!"
EVP (ilmiö)

EVP (lyhenne sanoista Electronic Voice Phenomena) tai Extremely Low Voice Phenomen on elektronisista laitteista kuuluvaa selittämätöntä ääntä. Monet ilmiöstä kiinnostuneet katsovat, että äänet ovat peräisin henkimaailmasta.
Samasta ilmiöstä voidaan käyttää myös nimitystä Instrumental Trans Communication. Saksan- ja suomenkielisenä lyhennyksenä käytetään myös muotoa ITK (instrumentaalinen transkommunikaatio).kenen mukaan? Yleensä ITK/ITC liitetään nimenomaan televisiosta tai tietokoneruudulta tallennettuihin kuviin, kun taas EVP tallennettuihin ääni-ilmiöihin.
Spiritualismista kiinnostuneet ihmiset alkoivat etsiä elektronisista laitteista uutta aluevaltausta mediumismin alalla jo 1800-luvun loppupuolella, jota edelsi samankaltainen pyrkimys hyödyntää mekaanisia laitteita spiritualistien pyrinnöissä. Kuitenkin vasta vuonna 1959 julkaistiin ensimmäinen tutkimus, jossa parapsykologi Raymond Bayless väitti saaneensa nauhalle selittämättömiä ääniä erään meedion läsnä ollessa.
Ilmiö nousi laajempaan julkisuuteen 1959, kun ruotsalainen oopperalaulaja ja elokuvatähti Friedrich Jurgensonin (1903–1987) maatalonsa puutarhassa äänittämästä nauhoitteesta, jonka alkuperäisenä tarkoituksena oli lintujen äänten nauhoitus, kuului myös jotain, joka kuulosti puheelta. Selittämättömien äänien joukosta Jurgenson väitti tunnistaneensa muun muassa edesmenneen äitinsä äänen. Parapsykologi William Roll matkusti Jurgensonin luokse Ruotsiin järjestääkseen ensimmäiset tieteelliset kokeet asian tiimoilta, joissa hän raportoi saaneensa vahvistusta ilmiön olemassaololle.
Pian myös Jurgensoniin tutustunut latvialaissyntyinen psykologi Konstantin Raudive rupesi suorittamaan omia kokeilujaan, jotka nostivat ilmiön tunnettavuutta entisestään, sillä hänkin raportoi saavansa nauhalle samoja tuntemattomia ääniä. Näiden äänien joukossa väitetään olleen EVP-ilmiölle luonteenomaisesti myös hänen edesmenneitä tuttaviaan. Ilmiö on sittemmin yleistynyt suuresti ja aiheesta on julkaistu useita tutkimuksiakin, mutta varsinaista selitystä monellekaan tapaukselle ei ole löydetty. EVP:tä esitetään usein haamujen, henkien tai humanoidien puheena - tai jopa kykynä siirtää ajatuksia magneettisesti.
EVP:hen kriittisesti suhtautuvat vetoavat siihen, että yleensä äänet ovat epämääräisiä, eivät kovin selvää puhetta - jos puhetta lainkaan. EVP -ilmiössä esiintyy usein myös usean kielen sanoja samassa lauseessa. EVP -kriitikot esittävät että tämä johtuu puheen ja kielten suuresta redundanssista, joka yhdistettynä ihmisen taipumukseen nähdä merkityksiä sielläkin missä niitä ei ole johtaa EVP -ilmiön syntyyn. EVP -nauhat eivät siis välttämättä ole edes väärennöksiä - toki niitäkin saattaa esiintyä. Osa EVP -nauhoista on syntynyt, kun nauhuri on nauhoittanut jotain radiokanavaa tai nauhoitukseen on käytetty vanhaa nauhaa, ja vanha nauhoitus on kuulunut vielä läpi. Tämän vuoksi EVP -harrastajia suositellaankin käyttämään hyvää laitteistoa sekä uusia nauhoja.
Dreams

| ”Dreams” Van Halen |
| --- | --- | --- |

Singlen tiedot
 Albumilta: 5150
 Julkaistu: 1986
 Tyylilaji: hard rock
 Kesto: 04.50
 Levy-yhtiö: Warner
Van Halenin muut singlet
| ”Why Can’t This Be Love” 1986 | ”Dreams” 1986 | ”Love Walks In” 1986 |
Dreams on hard rock -yhtye Van Halenin single, joka julkaistiin vuonna 1986. Kappale on mukana Van Halenin seitsemännellä studioalbumilla 5150, joka julkaistiin niin ikään vuonna 1986. Single ylsi sijalle 22 Billboard Hot 100 -listalla ja Mainstream Rock -listalla kuudenneksi.
Dreams on hyvin suosittu kappale varsinkin Van Halenin fanien keskuudessa, ja sen takia on mukana myös bändin kokoelma-albumeilla ja liveversiona Live: Right Here, Right Now -livealbumilla. Van Halen esitti Dreamsia useasti live-keikoillaan Sammy Hagarin vielä ollessa bändin laulaja. Kappale oli mukana myös Mighty Morphin Power Rangers -elokuvan soundtrackilla melkein kymmenen vuotta myöhemmin singlen julkaisun jälkeen.
Kappaleesta on tehty kolme musiikkivideota. Niistä tunnetuimmalla Yhdysvaltojen laivaston taitolentoryhmä Blue Angels esittää joukon erilaisia lentotemppuja.
Kappaleet

Dreams
Inside
Kokoonpano

Sammy Hagar – laulu
Eddie Van Halen – kitara, kosketinsoittimet
Michael Anthony – basso
Alex Van Halen – rummut
Katerine Duska

| Katerine Duska> Κατερίνα Ντούσκα |
| --- | --- |

Henkilötiedot
Koko nimi:  Katerína Ntoúska (Κατερίνα Ντούσκα)
Syntynyt: 16. marraskuuta 1989 (ikä 34) Montréal, Quebec, Kanada
Ammatti:  laulaja, lauluntekijä
Muusikko
Taiteilijanimi:  Katerine Duska
Laulukielet:  englanti
Aktiivisena:  2014–
Tyylilajit:  indiepop, soul
Levy-yhtiöt:  Minos EMI
  [ Muokkaa Wikidatassa ] [ ohje ]  
Katerína Ntoúska (kreik. Κατερίνα Ντούσκα, s. 16. marraskuuta 1989 Montréal, Quebec, Kanada), tunnettu paremmin taiteilijanimellään Katerine Duska, on kreikkalais-kanadalainen laulaja ja lauluntekijä. Hän edusti Kreikkaa vuoden 2019 Eurovision laulukilpailussa Tel Avivissa. Hänen kappaleensa julkaistaan 7. maaliskuuta 2019.
Elämä

Duska syntyi ja varttui Montréalissa, Kanadassa. Nykyisin hän asuu Ateenassa, Kreikassa.
Vuonna 2015 Duska julkaisi debyyttialbuminsa nimeltä Embodiment. Vuonna 2018 hän esiintyi konsertissa Ateenan konserttitalossa soittaen kappaleita omasta albumistaan sekä ruotsalaisen lauluntekijän Albin Lee Meldaun kirjoittamia kappaleita. Syyskuussa 2018 Albin Lee Meldau esiintyi jälleen konsertissa Duskan kanssa Ateenan Palace Gardenissa. Joulukuussa 2018 Duska esiintyi konsertissa Pétros Klampániksen kanssa.
Diskografia > Studioalbumit

| Nimi | Yksityiskohdat | Listasijoitukset> GRE  |
| --- | --- | --- |
| Embodiment |  Julkaistu: 4. joulukuuta 2015  Levy-yhtiö: Minos EMI  Formaatit: CD, digital download | — |
Diskografia > Singlet

| Nimi | Vuosi | Listasijoitukset> GRE  | Albumi |
| --- | --- | --- | --- |
| "One In A Million" | 2014 | — | Embodiment |
| "Won't Leave" | 2015 | — | Embodiment |
|  | 2015 |  |  |
Ei

Ei tarkoittaa seuraavia:
Musiikki

Ei , Maija Vilkkumaan albumi
”Ei”, albumin nimikappale
Ei, RPK:n ja Khidin albumi
Ei, Stepan kappale albumilta Made in Sodankylä
Ei, Trilogian kappale albumilta Työvoitto
Ei!, Jontin & Shakan kappale albumilta Rata jatkuu
E.I., Nellyn kappale albumilta Country Grammar